**ELŐTERJESZTÉS**

**Tiszavasvári Város Önkormányzata Képviselő-testületének**

**2024. december 13-án tartandó rendes ülésére**

Az előterjesztés tárgya: **a Tiszavasvári I. számú gyermek háziorvosi körzet jövőbeli ellátásáról**

Melléklet:

A napirend előterjesztője: Balázsi Csilla polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/………………./2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2024. december 12.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári I. számú házi gyermekorvosi körzet jövőbeli ellátásáról**

**Tisztelt Képviselő-testület!**

A Tiszavasvári I. számú gyermekorvosi körzet 2021. január 1. napja óta betöltetlen körzet, ezen időponttól kezdődően az önkormányzat helyettesítési feladatellátási szerződés alapján gondoskodik a körzet ellátásáról.

Jelenleg 3 orvos van nevesítve a helyettesítési feladatellátási szerződésben, akik ellátják a körzetet: Farkasné dr. Szabó Éva, Pappné dr. László Ibolya Ida és dr. Jóna Gizella Angelika gyermekorvosok.

A gyakorlatban közel 3 éve Farkasné dr. Szabó Éva gyermekorvos a feladatellátó. A szerződésben nevesített két gyermekorvos közül az egyik egészségügyi ok miatt nem tud részt venni a feladatellátásban, ezáltal az ő saját praxisát is helyettesítéssel tudja megoldani.

Az elmúlt két hónapban több alkalommal történt egyeztetés a jelenlegi feladatellátóval és a városban saját körzettel rendelkező két gyermekorvossal (Dr. Kodak István és Dr. Sveda Brigitta), annak érdekében, hogy a körzet ellátása az azt igénybe vevő lakosság részére a lehető legjobb színvonalon kerülhessen ellátásra.

A személyes egyeztetés alkalmával arra a megállapodásra jutottunk, hogy a jelenlegi feladatellátókkal kötött helyettesítési szerződés közös megegyezéssel lehetőség szerint 2025. január 31. nappal megszüntetésre kerülne. Ez az időpont akkor tarható, ha 2025. február 1. napjától továbbra is biztosított a körzet ellátása.

Ez valószínűleg még több alkalmas megbeszélés eredménye, így kérem a képviselő-testület felhatalmazását, hogy a körzet ellátása érdekében lefolytassam a szükséges egyeztetéseket és megkössem a szükséges szerződéseket.

Kiemelten fontosnak tartom, hogy a betöltetlen körzet állandó orvossal rendelkezzen, ezért javaslom felhívást közzétenni a betöltetlen gyermekorvosi praxisról. A praxisjogot az Országi Kórházi Főigazgatóságtól kell megszereznie az érintett orvosnak, melyhez a képviselő-testület hozzájárulása is szükséges lesz. Az elmúlt időszakban alacsony érdeklődés mutatkozott a praxis betöltésére vonatkozóan, ezért a felhívás minél szélesebb körben való megjelentetését tartom szükségesnek.

Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet jóváhagyni szíveskedjen.

Tiszavasvári, 2024. december 12.

**Balázsi Csilla**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2024. (…..) Kt. számú**

**határozata**

**A Tiszavasvári I. számú házi gyermekorvosi körzet jövőbeli ellátásáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

1. Dönt arról, hogy **Tiszavasvári Város Önkormányzata** (4440 Tiszavasvári, városháza tér 4. szám, képviseli: Balázsi Csilla polgármester) **Pappné dr. László Ibolya Ida egyéni vállalkozó** házi gyermekorvos (4034 Debrecen, Veresegyházi T. utca 11., adószám: 65145456-1-29), **a** **PALOTÁS MED Egészségügyi Kft**. (székhelye: 4080 Hajdúnánás, Rákosi Viktor u. 6/B szám, adószáma: 13868558-1-09) képviseli: dr. Jóna Gizella Angelika ügyvezető és **Farkasné dr. Szabó Éva házi gyermekorvos** (4087 Hajdúdorog, Iskola u. 2., adószám: 77302881-1-29) között a Tiszavasvári I. számú házi gyermekorvosi körzet helyettesítéssel történő feladatellátása érdekében megkötött feladatellátási szerződést **közös megegyezéssel 2025. január 31. napjával megszünteti.**
2. Felhatalmazza a polgármestert a megszüntetés következményeként szükséges egyeztetések lefolytatására, a megszüntető és új szerződések előkészítésére és aláírására, a működési engedélyezési eljáráshoz szükséges dokumentumok benyújtására az engedélyező és a finanszírozó hatóság részére annak érdekében, hogy 2025. február 1. napjától biztosított legyen a Tiszavasvári I. számú házi gyermekorvosi körzet ellátása.
3. Felkéri a polgármestert a Tiszavasvári I. számú gyermekorvosi körzet betöltésére vonatkozó felhívás széles körben történő közzétételére.

Határidő: 2025. január 31. Felelős: Balázsi Csilla polgármester