**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. december 13-án tartandó nyílt ülésére**

Az előterjesztés tárgya: „Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat eszközbeszerzéséhez szükséges költségvetés átcsoportosítása

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/118-252/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. december 13.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**„Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat eszközbeszerzéséhez szükséges**

**költségvetés átcsoportosításáról**

Tisztelt Képviselő-testület!

A „Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat keretében megvalósuló Bölcsőde bővítés kivitelezési munkái augusztus elején befejeződtek, az eszközök nagy része is beszerzésre került, majd lefolytattuk a használatbavételi engedélyezési eljárást.

A kivitelezésre kiírt közbeszerzés eredményeként a nyertes ajánlattevő ajánlata nettó 9.174.737,- Ft-tal volt kevesebb, mint a pályázatban meghatározott költség. A pályázatban az eszközbeszerzésre rendelkezésre álló költség csak a legszükségesebb berendezési tárgyak megvásárlására volt elegendő, amely nem elégíti ki azokat a tárgyi minimum feltételeket, amelyek szükségesek a működési engedély megszerzéséhez.

Fentieket figyelembe véve, valamint mérlegelve a bölcsőde jelenlegi felszerelését, a Magyar Államkincstár felé benyújtásra került a Támogatási Szerződés módosítása a költségátcsoportosítás és mérföldkő módosítás vonatkozásában, melyet még júliusban kezdeményezett az önkormányzat és a kérelem hiánypótlására pedig októberben került sor.

A módosítással párhuzamosan elindult a működési engedélyezési eljárás, bízva abban, hogy mire az engedélyezés a végső szakaszba ér addigra a módosítás elfogadásra kerül és az eszközök beszerzése megtörténik, azonban a módosítási kérelmünk még nem került elbírálásra.

A működési engedély megszerzése érdekében javaslom, hogy kerüljenek beszerzésre azok az eszközök, amelyek tárgyi feltételét képezik az engedély kiadásának. Azzal a kikötéssel, hogy amennyiben a Magyar Államkincstár a pályázati átcsoportosítási kérelmet nem, vagy csak részben támogatja, abban az esetben szükséges az elutasított költségre az önkormányzatnak saját erőt biztosítania.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. december 13.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2024. (XII.13.) Kt. számú**

**határozata**

**„Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat eszközbeszerzéséhez szükséges**

**költségvetés átcsoportosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Támogatja a tárgyi minimum feltétel teljesítéséhez szükséges eszközök beszerzését a Bölcsőde bővítéssel kapcsolatos működési engedély megszerzése érdekében.**
2. **Felkéri a polgármestert, hogy a tárgyi eszközök beszerzéséhez szükséges előirányzatra saját hatáskörű döntés keretében átcsoportosítással biztosítson fedezetet a költségvetésben.**
3. **Felkéri a jegyzőt, hogy amennyiben a pályázati átcsoportosítási kérelem elutasításra vagy részbeni elfogadásra kerül, úgy a II. pontban biztosított előirányzatra önerőből képezzen forrást a költségvetés előterjesztésében.**

**Határidő:** azonnal, esedékességkor **Felelős:** Balázsi Csilla polgármester

Dr. Kovács János jegyző